উসমান আফজাল (জন্ম: ৯ জুন, ১৯৭৭) রাওয়ালপিন্ডিতে জন্মগ্রহণকারী পাকিস্তানি বংশোদ্ভূত সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ২০০১ সালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর ইংরেজ কাউন্টি ক্রিকেটে নর্দাম্পটনশায়ার, নটিংহ্যামশায়ার ও সারে এবং বাংলাদেশী ক্রিকেটে কলাবাগান ক্রীড়া চক্র দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। বামহাতে ব্যাটিংয়ের পাশাপাশি স্লো লেফট আর্ম অর্থোডক্স বোলিংয়ে পারদর্শী ছিলেন ‘উজ, উজি’ ডাকনামে পরিচিত উসমান আফজাল।   প্রথম-শ্রেণীর ক্রিকেট  ম্যানভার্স পিয়েরেপয়েন্ট স্কুলে অধ্যয়ন শেষে সাউথ নটস কলেজে পড়াশুনো করেছেন। পাকিস্তানের সাথে তার জোড়ালো সম্পর্ক রয়েছে। অক্টোবর, ২০০০ সালে নটিংহামশায়ারে বসবাসকারী তরুণদের উদ্যোগে লাহোর গমন করেন। একমাত্র ইংরেজ টেস্ট ক্রিকেটার হিসেবে স্যান্ডফোর্ড শ্যুলজ পারিবারিক নামে এক শতাব্দীরও অধিক সময় ধরে ইংরেজি জেড অক্ষর ধারণ করে রাখার পর ২০০১ সালে উসমান আফজাল ঐ অক্ষরের সাথে স্বীয় নামকে যুক্ত করেন।  নটিংহ্যামশায়ারের পক্ষে প্রথম-শ্রেণীর খেলোয়াড়ী জীবন শুরু করেন। ১৯৯৬ সালে এনবিসি ডেনিস কম্পটন পুরস্কার লাভ করেন। ২০০৩ সালে ঐ কাউন্টি দল ত্যাগ করে নর্দাম্পটনশায়ারে চলে যান। ২০০৭ সালে নর্দাম্পটনশায়ার ত্যাগ করে তিন বছরের চুক্তিতে সারে দলের সাথে যুক্ত হন।Surrey sign Usman Afzaal on three-year deal  ১৯৯৫ সাল থেকে ২০১০ সাল পর্যন্ত উসমান আফজালের প্রথম-শ্রেণীর খেলোয়াড়ী জীবন চলমান ছিল। পেস বোলিংয়ের বিপক্ষে খেলতে স্বাচ্ছন্দ্যবোধ করতেন। সমান্তরাল ধাঁচের ড্রাইভগুলো বেশ দৃষ্টিনন্দন ছিল। অল-রাউন্ডার হবার স্বপ্নজাল বুনতেন। তবে, অধিকাংশক্ষেত্রেই থিতু হয়ে পড়া জুটি ভাঙ্গার ক্ষেত্রেই তাকে বোলিং করতে আমন্ত্রণ জানানো হতো। জুন, ২০০০ সালে ওরচেস্টারশায়ারের বিপক্ষে দর্শনীয় ১৫১ রানের ইনিংস খেলে গ্লেন ম্যাকগ্রা’র ন্যায় বিশ্বমানের ক্রিকেটারদেরকে বিস্ময়াভিভূত করেন।  নর্দান্টসের যাবার পর চ্যাম্পিয়নশীপ ও একদিনের ক্রিকেটে খাঁটিমানের ব্যাটসম্যানে রূপান্তরিত হন। ২০০৫ ও ২০০৬ সালে সহস্র রানের মাইলফলক স্পর্শ করেন। লন্ডনে অবস্থানকালে শুরু থেকেই ধারাবাহিকভাবে সফলতার স্বাক্ষর রাখেন। তবে, তিনি ক্রিস অ্যাডামসের দাপটের সাথে তাল মেলাতে পারেননি। পিছনের দিকে ব্যাটিংয়ে করতে হয় তাকে। অতঃপর, ২০১০ সালে খেলার জগৎ থেকে অবসর গ্রহণ করতে বাধ্য হন।   আন্তর্জাতিক ক্রিকেট  সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন উসমান আফজাল। ৫ জুলাই, ২০০১ তারিখে বার্মিংহামে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ২৩ আগস্ট, ২০০১ তারিখে ওভালে একই দলের বিপক্ষে সর্বশেষ টেস্টে অংশ নেন তিনি।  ইংল্যান্ড দলে ব্যাটসম্যানের সঙ্কটে দেখা দিলে অস্ট্রেলীয়দের বিপক্ষে অ্যাশেজ সিরিজের প্রথম টেস্ট খেলার জন্যে তাকে দলে রাখা হয়। দুই ইনিংসেই তিনি ব্যর্থ হন। তাসত্ত্বেও হেডিংলি টেস্টে তাকে পুনরায় আমন্ত্রণ জানানো হয়। ওভালে দূর্দান্ত অর্ধ-শতরানের ইনিংস খেলেন। এরফলে ভারত গমনার্থে তাকে ইংল্যান্ড দলে অন্তর্ভুক্ত করা হয়। এ সফরে পানীয় বহনে তাকে দেখা যায়। তবে, তার ওজন বৃদ্ধির কারণে কোচ ডানকান ফ্লেচারের কাছ থেকে কোনরূপ ছাড় পাননি তিনি।   অবসর  ক্রিকেট খেলা থেকে অবসর গ্রহণের পর তরুণ ক্রিকেটারেদের উচ্চাকাঙ্ক্ষী করে তুলতে ব্যক্তি উদ্যোগে জাতীয় ক্রিকেট একাডেমি প্রতিষ্ঠা করেন। ২০১৩ থেকে ২০১৫ সময়কালে ট্রেন্ট ব্রিজের বিপরীত পার্শ্বে নিজস্ব ভারতীয় রেস্তোরাঁ চালু করেন।http://www.espn.co.uk/cricket/story/_/id/21483351/old-address-new-home-usman-afzaal   তথ্যসূত্র    আরও দেখুন   ম্যাথু হগার্ড  স্যান্ডফোর্ড শ্যুলজ  অ্যাশেজ সিরিজের তালিকা  এনবিসি ডেনিস কম্পটন পুরস্কার  ইংরেজ টেস্ট ক্রিকেটারদের তালিকা  ওয়ারউইকশায়ার কাউন্টি ক্রিকেট ক্লাব  আন্তর্জাতিক ক্রিকেটে অংশগ্রহণকারী পরিবারের তালিকা   বহিঃসংযোগ       International Cricket Masters  বিষয়শ্রেণী:১৯৭৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংরেজ ক্রিকেটার বিষয়শ্রেণী:ইংল্যান্ডের টেস্ট ক্রিকেটার বিষয়শ্রেণী:এনবিসি ডেনিস কম্পটন পুরস্কার বিজয়ী বিষয়শ্রেণী:কলাবাগান ক্রীড়া চক্রের ক্রিকেটার বিষয়শ্রেণী:নর্দাম্পটনশায়ারের ক্রিকেটার বিষয়শ্রেণী:নটিংহ্যামশায়ারের ক্রিকেটার বিষয়শ্রেণী:মেরিলেবোন ক্রিকেট ক্লাবের ক্রিকেটার বিষয়শ্রেণী:রাওয়ালপিন্ডি থেকে আগত ক্রিকেটার বিষয়শ্রেণী:সারের ক্রিকেটার বিষয়শ্রেণী:পাঞ্জাবি ব্যক্তি বিষয়শ্রেণী:ব্রিটিশ এশীয় ক্রিকেটার বিষয়শ্রেণী:পাকিস্তানি বংশোদ্ভূত ব্রিটিশ ক্রীড়াবিদ